James Patrick Green

**James Patrick Green** (født 1950) er en amerikansk katolsk prelat og erkebiskop som har vært apostolisk nuntius til alle de nordiske land fra 2017 til 2022. 
## Liv og virke
### Prest, pavelig diplomat
James Patrick Green var prestestudent for erkebispedømmet Philadelphia og ble presteviet den 15. mai 1976 av byens erkebiskop (1961-88), kardinal John Joseph Krol (1910-96).

Han trådte inn i Den hellige stols utenrikstjeneste, og fikk posteringer til Papua Ny-Guinea, Sør-Korea, Nederland, Spania, og Danmark. Han var deretter ved det apostoliske nuntiatur i Republikken Kina (Taiwan) som *[[chargé d'affaires]]* og virket så i Roma fra sent i 2002.

### Apostolisk nuntius
#### Det sørlige Afrika
Den 17. august 2006 utnevnte pave Benedikt XVI msgr. Green til titularerkebiskop av *Altinum* og til apostolisk nuntius til Sør-Afrika og Namibia, og til  apostolisk delegat til Botswana.

Han ble bispeviet den 6. september 2006 av kardinalsstatssekretær Angelo Sodano; medkonsekratorer var prefekten for Kongregasjonen for folkenes evangelisering, kardinal Ivan Dias, og erkebiskopen av Philadelphia, kardinal Justin Francis Rigali.

Samme dag ble hans utnevnelser utvidet til også å være apostolisk delegat til Lesotho,, og den  23. september 2006 også til apostolisk delegat til Swaziland.

Etter at Den Hellige Stol og Botswana opprettet diplomatiske forbindelser sent i 2008, ble han i februar 2009 den første apostoliske nuntius til dette landet.

Etter å ha etablert seg i nuntiaturet  i Pretoria, ble ett av hans mest hastende gjøremål å furberede innspill til Paven vedrørende bispeutnevnelser. på grunn av de mange vakante bispestolene og de bispedømmer som nærmet seg tiden for aldersbetingede bispeskifter, var han involvert i utnevnelsen av sytten biskoper i de sørafrikanske regioner, og kunnee etterlate seg et ungt og stabilt episkopat.

#### Sør-Amerika
Den 15. oktober 2011 ble Green utnevnt til apostolisk nuntius til Peru. Under sin tid der, bispeviet han den amerikanske augustineren Robert Francis Prevost, som i 2025 ble pave Leo XIV.

#### Nordeuropa
Den 6. april 2017 ble han utnevnt til apostolisk nuntius til Sverige og Island; den 13. juni til Danmark; den 12. oktober til Finland; og den 18. oktober til Norge.  Ettersom Pavestolen sender én nuntius for alle de nordiske land, er de forskjellige datoer til utnevnelsene ikke en refleks av et behov fra Romas side om å spre utnevnelsene, men at de forskjellige mottakende land bruker kortere eller lengre tid på å meddele sitt *[[agrément]]* til en utnevnelse. Som nuntius hadde han sete i Djursholm nord for Stockholm.

En apostolisk nuntius har normalt en sentral rolle ved bispeutnevnelser; deres anbefalinger har vekt, skjønt ikke nødvendigvis avgjørende, verken formelt eller reelt. Under erkebiskop Greens tid i de nordiske land ble det foretatt kun én disposisjon om ledelsesnivået i de syv bispedømmene/prelaturene: I oktober 2019 ble den norske cistercienserabbededen Erik Varden utnevnt til biskop-prelat i prelaturet Trondheim. Hans bispevielse, planlagt for 4. januar 2020, ble på grunn av sykdom utsatt på ubestemt tid, men kunne til slutt gjennomføres i 3. oktober 2020. 

Den 30. april 2022 innvilget pave Frans erkebiskop Greens avskjedssøknad; han var da 71 år gammel.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Clemente Micara (1879-1965) *1920
* Kardinal Antonio Samorè (1905-1983) *1950
* Kardinal Angelo Sodano (1927-2022) *1978
* Erkebiskop * James Patrick Green* (1950- ) *2006

## Referanser